Kartenalė

Kartenalė – upelis Kretingos rajono savivaldybės teritorijos pietrytinėje dalyje, dešinysis Kartenalės I intakas.

Išteka iš Žutautų miško šiaurės rytinės dalies, 2 km į šiaurės vakarus nuo Reiskių tyro apypelkės ir 2 km į pietryčius nuo Bumbulių kaimo. Teka šiaurės vakarų kryptimi. Į Kartenalę I įteka 0,6 km į pietryčius nuo Budrių kaimo Tvenkinio ir Kartenalės gatvių kryžkelės, 4,9 km nuo jos žiočių.

Gyvenvietės: Bumbuliai.

Upėvardis, matyt, kilęs nuo gyvenvietės Kartena, sudarytas pridėjus mažybinę priesagą. Gyvenvietės vardas, spėjama, kilęs nuo upės ankstesnės pavadinimo lyties *Kartena. Šis upėvardis sietinas su žodžiu kartus („aitraus skonio“).

 Nuorodos 
 Lietuvos Respublikos upių ir tvenkinių klasifikatorius

Kategorija:Kretingos rajono upės